open-index/open-wikipedia-markdown huggingface dataset:
Hoff-Rosencrone

**af Hoff-Rosenkrone** var en dansk og norsk adelsslekt, knyttet til Baroniet Rosendal, samt en friherrelig gren av slekten *von Hoff*.

## Historie
Major og kammerherre Christian Henrich von Hoff (1768&ndash;1837) ble i 1812 gjort til baron af Hoff-Rosencrone. Det skjedde etter at han hadde arvet Rosendal i Sunnhordland, som tilkom ham gjennom hustruen Maria Margrethe Londemann af Rosencrone. Hennes far var Edvard Londemann av Rosencrone (1680&ndash;1749), som var født på Island, ble lektor i Bergen og titulær biskop. Han hadde samlet seg betydelig kapital og kjøpte godset Rosendal, som ble omgjort til stamhus og senere til baroni.

Christian Henrich baron af Hoff-Rosencrones sønner, Marcus Gerhard og Hermann Reinhold av Hoff-Rosencrone, var stamhusbesittere frem til 1900, og etter dem søsteren Edvardine Reinholdine og hennes sønn Christian, inntil stamhuset i 1927 etter loven tilfalt Universitetet i Oslo.

## Våpen
Våpenskjoldet er sammensatt av flere felt, et hjerteskjold, to hjelmer med hjelmtegn og to skjoldholdere. Det er gjengitt bl.a. hos Munthe figur 13.

## Referanser


## Litteratur
* Bernt Moe: «Om de i Norge for tiden værende adelige Familier», *Tidsskrift for den norske Personalhistorie*, Ny Række, Christiania 1847, side 74 ff med referat av adelsbrevet
* C. M. Munthe: «Norske slegtsmerker», *[[Norsk Slektshistorisk Forening|Norsk slektshistorisk tidsskrift]]*, bind I, Oslo 1928
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973
Estadio Morelos

**Estadio Morelos** er et fotballstadion i Morelia i den meksikanske delstaten Michoacán. Det åpna 9. april 1989 og har en kapasitet på 41&nbsp;500 tilskuere, noe som gjør det til landets sjuende største stadion. Det er oppkalt etter frigjøringshelten José María Morelos y Pavón. Stadionet er hjemmebanen til Monarcas Morelia.

## Referanser


## Eksterne lenker
* Estadio Morelos  hos World Stadiums
Narvik Studentersamfunn

**Narvik studentersamfunn (NSS)** er en organisasjon ved UIT i Narvik til fremme av studentvelferd, fortrinnsvis gjennom de klubber som drives under NSS og andre initiativer som komiteer og arrangementer. NSS er uavhengig av Campustinget i Narvik (CTIN). 

Organisasjonen ledes av et styre bestående av arbeidsutvalget samt klubbledere. 

## Historie
### 1955–1994
Narvik studentersamfunn har sitt utspring i 1955, da *Narvik Teknikersamfunn* ble stiftet.

Under Vinterfestuka i 1973 fikk studentradioen Radio Stroganoff stor oppslutning da den startet sendinger. Året etter hadde piratradioen sine første sendinger med stereolyd. Etter ti år med prøvesendinger fikk *Narvik Teknikerradio* i 1982 sendekonsesjon. I 1989 begynte radioen med helårsdrift.

Den 14. mai 1992 ble friluftsgruppen *Jägermeister* stiftet.

### 1994–2001
Som en følge av sammenslåingen av de tre ulike institusjoner for høyere utdanning i byen, ble Høgskolen i Narvik etablert i 1994. Som en følge av dette besluttet årsmøtet å omdøpe Narvik Teknikersamfunn omdøpt til Narvik Studentersamfunn. Radioamatørklubben *LA7MB* ble opprettet samme år. Året etter ble *Narvik Studentbibellag* opptatt som en egen klubb.

På høsten i 2000 berget NSS og dataklubben *SysRq* datatreffet *NaIT*. Datatreffet *Lano* ble samme år.

Den såkalte Henningsværkomiteen konkluderte i 2001 med at *Foreningen Narvik Studentersamfunn* burde omgjøres til en stiftelse, grunnet nye lover og regler. Dette ble vedtatt ved årsmøtet i 2001. 

### 2002–2009
*SysRq* arrangerte i 2002 *NaIT* i samarbeid med frivillige studenter og andre fra det omkringliggende området.

I 2003 kjøpte og renoverte Studentsamskipnaden i Narvik (SSiN) et nye lokaler i sentrum til studentene.. 

Narvik Studentersamfunn ble etablert i 2005 etter en organisatorisk splittelse fra den tidligere stiftelsen, som fortsatte å drifte enkelte større virksomheter som studentavisen *[[Studentavisa Origo|Origo]]*, Narvik Studentradio og datatreffet NaIT. Den nye foreningen tok form i 2006, med lavere driftskostnader, digitale medlemsregistre og økt oppslutning. Flere klubber ble etablert, tradisjoner gjenopptatt, og NaIT ble arrangert siste gang i 2008.

### 2025-dags dato
Narvik studentersamfunn har tilsammen 8 klubber og driftes av frivillige som er valgt inn fra årsmøtet på vårsemesteret 2025. LAN klubben ble etablert september 2025. Etter flere møter ble det enighet om å endelig få fikset kjøkkenet på Narvik Studentersamfunn sitt rom på campus. Arrangementskomiteen ble også opprettet. 

= Klubber innenfor NSS =
Per 2025 er det 8 klubber aktive i NSS:

* Action klubben
* Algoritmi
* Bryggeklubben
* Elektronikklubben
* Håndtverksklubben
* Radio og musikklubben (RMK)
* Spillklubben
* LAN klubben

## Referanser




## Eksterne lenker
*  -utdatert nettside NSS 
* Æresmedlemmer av Narvik Studentersamfunn
* https://www.samfunnet.no/ - offisielle nettside for Narvik studenter samfunn (2025)
Farlig farvann

***Farlig farvann*** er en norsk action-thrillerfilm fra 1995, regissert av Lars Berg.

## Handling
Et sett håndjern klappes over hendene på «Falken» (Nils Ole Oftebro), en langtidsfange med flere væpnede ran på samvittigheten. Han skal overføres til strengere soning. Hodet er nesten glattbarbert, og ansiktet er uttrykksløst. Falken er lei fengselslivet og vil ut, bli fri. Og han har planer om å rømme, koste hva det koste vil ...

## Mottakelse
VG, Dagbladet og Dagsavisens anmelder ga filmen terningkast fire.

## Rollebesetning
* Petronella Barker som Marlene
* Nils Ole Oftebro som Falken
* Morten Faldaas som Ole
* Jan Grønli som Egil
* Anette Hoff som Inga
* Frode Rasmussen som Hauger
* Roger Hilleren som Li
* Sverre Bentzen som Nilsen
* Erik Øksnes som Koblik
* Svein Erik Brodal som Arnold
* Petter Næss som Holmsen
* Øyvin Bang Berven som Frode
* Elisabeth Molteberg som Bente
* Svein Basberg som Ramboel
* Rikke Christensen som Linn
* Kari Viken som Birthe
* Eli Marie Fallet som Oddrun

## Referanser


## Eksterne lenker
*
Kjeld Nuis

**Kjeld Nuis** (født 1989) er en skøyteløper fra Nederland.

Han debuterte i verdenscupløpene på skøyter på Hamar den 21. november 2009 i B-gruppa på  meter, hvor han vant med tiden 1.46,90 og rykket opp i A-gruppa til neste løp som gikk i Calgary. Der satte han personlig rekord på  meter med 1.44,43, men der ble han ikke bedre enn nr 13 blant 20 løpere.

Nuis ble den første til å vinne den nye sammenlagt cupen i verdenscupen på skøyter Grand World Cup i sesongen 2011/12.

Han er tildelt Oscarstatuetten for 2019 for sin verdensrekord på &nbsp;meter i verdenscupfinalen 2018/19.

## Personlige rekorder
Oppdatert per 10. mars 2019.

## Meritter
### Verdensrekorder
Liste over verdensrekordnoteringer gjort av Kjeld Nuis.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2020/21.

Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.

## Referanser




## Eksterne lenker
* 
* 
* 
* 
*  Kjeld Nuis på Jakub Majerski's Speedskating database (Adelskalender distanser og sammenlagt)
*  Kjeld Nuis (gammel) og (ny) på ISU sine nettsider. (distanseresultater)
*  Kjeld Nuis på www.ISU.html.infostradasports.com
*  Kjeld Nuis på SpeedskatingResults.com (personlige rekorder og resultater)
*  Kjeld Nuis på Effesport.nl (noen resultater, ikke komplett som gir feil personlige rekorder -oversikt)
*  Profil og resultater på www.OSTA.nl
;Bilder
*  Bilder av Kjeld Nuis på SpeedSkatingPhotos.info/DesgPhoto.com
Serbia og Montenegro under OL

**[[Serbia og Montenegro]]** deltok i seks olympiske leker, hvorav fire (to vinter- og to sommer-OL) under navnet *[[Den føderale republikken Jugoslavia]]*. De ble da av Den internasjonale olympiske komité sortert under landskoden YUG, som noe feilaktig angir de som direkte etterfølger av Jugoslavia.

## Medaljeoversikter

## Eksterne lenker
* Serbia og Montenegros OL-statistikk på Olympedia.org
* Serbia og Montenegros OL-statistikk  på Sports-reference.com (inkludert statistikk for Den føderale republikken Jugoslavia)
Downtown Manhattan Heliport

**Downtown Manhattan Heliport** (IATA: JRB, ICAO: KJRB), også kjent som **Downtown Manhattan/Wall St. Heliport**, er en helikopterplass ved Pier 6 lokalisert i East River, Manhattan, New York. 

Helikopterplassen åpnet 8. desember 1960 og har i dag regelmessig trafikk til Newark Liberty International Airport, Teterboro Airport, Morristown Municipal Airport og andre flyplasser i New&nbsp;York-regionen, samt flyvninger for sightseeing. Nærmeste stasjon på New Yorks undergrunnsbane er South Ferry - Whitehall Street.

## Eksterne lenker
*
East 34th Street Heliport

**East 34th Street Heliport** er en helikopterplass på østsiden av Manhattan i New York, mellom East River og Franklin D. Roosevelt East River Drive. Helikopterplassen åpnet i 1972 som en erstatning for helikopterplassen på toppen av Pan Am Building, som stengte i 1968.
Tavurvur

**Tavurvur** er en aktiv stratovulkan nær Rabaul i provinsen East New Britain i Papua Ny-Guinea. Den ligger i den østre delen av Rabaulkalderaen. Den er 223 meter høy. Den hadde sitt siste utbrudd i januar 2009.

## Eksterne lenker
* Tavurvur hos Volcano World
Sarkis

**Sarkis** (egentlig **Sarkis Zabunyan**, født 26. september 1938 i Istanbul) er en tyrkisk-armensk konseptkunstner, som siden 1962 har bodd og arbeidet i Paris.

Han er utdannet fra Mimar Sinan-universitetet i Istanbul. Etter at han flyttet til Paris vant han tidlig – i 1966, en pris ved Parisbiennalen for unge kunstnere. Han var lærer ved *École supérieure des arts décoratifs de Strasbourg* fra 1980 til 1990. Hans debututstilling var i hjembyen i 1960, og hans første utstillinger i utlandet var i Paris 1967 og i Götbeborg 1968. Siden 1971 har han stilt ut over hele Europa, og han deltok i kollektivutstillingen «Møter med Munch» på Henie Onstad kunstsenter i 2005. Han mottok *Grand prix National de sculpture* i 1991.

Sarkis begynte som maler, og arbeidet fra 1969 med installasjoner. Siden 1997 har han arbeidet med videokunst.

Han har bidratt til Skulpturlandskap Nordland med den hus-lignende installasjonen «Dager og netter» i Hadsel.

## Referanser


## Eksterne lenker
* 
*
Lee Jung-hee

**Lee Jung-hee** (født 22. desember 1969 i Seoul) er en sørkoreansk politiker og en av tre partiledere i nyetablerte Det forente framskrittspartiet. Lee har sin politiske bakgrunn fra Demokratisk arbeiderparti, ett av de tre partiene som slo seg sammen til Det forente framskrittspartiet.

## Referanser
Ekari

**Ekari** (*mee*), også kjent som **ekagi** eller **kapauku**, er et trans-ny-guinea-språk som snakkes av rundt 100&nbsp;000 mennesker (1985) ved Panaisjøene i Papua-provinsen i Indonesia.

## Eksterne lenker
*
Park Se-il

**Park Se-il** (født 12. mai (Månekalender 4. april) 1948 i Seoul, død 13. januar 2017 i Seoul) var en sørkoreansk politiker og var siden 13. februar 2012 partileder i K-partiet, et nyetablert sørkoreansk politisk parti som stiller til valg i parlamentsvalget 11. april 2012. Park var leder i den konservative tenketanken Hansun Foundation. Han satt som parlamentsrepresentant for det konservative Det store nasjonalpartiet i Sør-Koreas nasjonalforsamling mellom 2004 og 2005.
Sim Dae-pyung

**Sim Dae-pyung** (født 7. april 1941 i Gongju i Sør-Chungcheong i det daværende japanskokkuperte Korea) er en sørkoreansk politiker og partileder i Frihetspartiet. Partiet ble etablert den 1. februar 2008 av Lee Hoi-chang, tidligere leder og presidentkandidat for Det store nasjonalpartiet, som en reaksjon på at Lee ikke ble nominert til partiets presidentkandidat i 2008.

Sim var parlamentsmedlem for People First Party fra 2006 og leder for samme parti fra 2007 fram til det ble innfusjonert i Frihetspartiet i 2008.

## Referanser
Løvenørn

**Løvenørn** var en dansk adelsslekt tilhørende sverd- og lavadelen. Slekten er utdødd.

## Våpenskold
Skjoldet delt av gull og rødt ved et nedadvendt sverd. I 1. felt oppreist blå løve som holder sverdet. I 2. felt en kronet dobbeltørn i gull. På den kronede hjelm en åttetakket stjerne i gull mellom to jernkledte armer som hver svinger en nedadvendt sabel. 

## Familiemedlemmer
Slektens stamfar geheimeråd Poul Vendelbo Løvenørn, ble i 1711 opptatt i adelstanden med det ovennevnte våpen. 

Hans sønn, konferensråd Frederik de Løvenørn (1715-1779) var far til generaladjutant og premiermajor Ditlev Løvenørn (1743-1788) og til kontreadmiral Poul de Løvenørn (1751–1826). Sistnevntes sønn, ministerpresident ved de frie hansasteder og generalkonsul i Hamburg, geheimelegasjonsråd, kammerherre Frederik Ernst Vendelbo de Løvenørn (1789–1849), ble far til slektens siste mann, gesandt i Wien og Petrograd, Poul Ludvig Ernst de Løvenørn (1839-1922).

## Referanser
Cañón del Sumidero

**Cañón del Sumidero** er en smal og dyp canyon fem kilometer for Tuxtla Gutiérrez i den meksikanske delstaten Chiapas. Veggene er på det meste over 1000 meter høye. I bunnen går elva Grijalva, som er over 250 meter dyp. Formasjonsprosessen starta for omkring 35 millioner år siden. Området har vært nasjonalpark siden 1980. Dene dekker et areal på 21&nbsp;789 hektar.

Canyonen er et viktig landemerke i Chiapas, og er blant annet avbilda i delstatens våpen. Den er et populært turistmål, og det går båtturer langs elva fra Chiapa de Corzo. Langs ruta er det en rekke spesielle fjellformasjoner, og man ser vanligvis krokodiller.

## Eksterne lenker
*
Estadio Tecnológico

**Estadio Tecnológico** er et stadion i Monterrey i den meksikanske delstaten Nuevo León. Det åpna 17. juli 1950 og tilhører universitetet Tecnológico de Monterrey. Det er hjemmebanen til fotballaget CF Monterrey. Det har en kapasitet på 32&nbsp;854 tilskuere.

Stadionet var en av arenaene under VM i fotball 1986.

## Referanser


## Eksterne lenker
*
Gemma McCluskie

**Gemma McCluskie** (født i 1983 i London, myrdet i mars 2012) var en britisk skuespillerinne. I 2012 ble McCluskie myrdet og hennes kropp ble funnet i en kanal i London. Hennes bror Tony ble dømt for drapet på henne. McCluskie er mest kjent for sin rolle som Kerry Skinner i BBC sin såpeoperaserie EastEnders, som hun var med i sesongen 2000–2001. 

McCluskie forsvant fra sitt hjem i Øst-London den 29. februar 2012. Det ble først antatt at hun sist hadde blitt sett i sitt hjem av broren Tony i løpet av ettermiddagen, men videre undersøkelser avdekket at hun hadde blitt sett på handletur rundt kl. 20:00 som kvelden 1. mars. Skuespillere som Martine McCutcheon, Brooke Kinsella og Natalie Cassidy som spilte med McCluskie i TV-serien EastEnders, la ut meldinger på twitter om hennes forsvinning i håp om å få informasjon om hvor hun befant seg. Den 5. mars organiserte to av McCluskies fettere et søk sammen med 100 frivillige for å finne henne. En hodeløs overkropp av en kvinne ble funnet i Hackney 6. mars 2012. Den 9. mars 2012 kunngjorde politiet at kroppen var formelt identifisert som McCluskie. Den 10. mars 2012, ble Tony McCluskie offisielt siktet for drapet på søsteren. 

## Referanser


## Eksterne lenker
*
Estadio Víctor Manuel Reyna

**Estadio Víctor Manuel Reyna** er et fotballstadion i Tuxtla Gutiérrez i den meksikanske delstaten Chiapas. Det ble bygd i 1982 og har i dag en kapasitet på 31&nbsp;500 tilskuere. Det er hjemmebanen til Jaguares de Chiapas.

## Referanser


## Eksterne lenker
* 
* Stadionets historie på Jaguares de Chiapas' offisielle hjemmesider
Bjørn Enes

**Bjørn Enes** (født 23. februar 1951 i Haugesund) er norsk forfatter og frilansjournalist. Han var industriarbeider og faglig tillitsvalgt ved Falconbridge Nikkelverk i Kristiansand 1972–1993, journalist i Fædrelandsvennen 1993–2002 og har siden vært frilanser. I årene 2015-2021 var han  daglig leder under oppbygginga av Memoar - norsk organisasjon for muntlig historie.

Han begynte sin skribentvirksomhet som novelleforfatter i Norsk Kjemisk Industriarbeiderforbund sitt fagblad Fabrikkarbeideren fra 1986 og publiserte en rekke kriminalfortellinger i A-magasinet fram til 1993. Han publiserte sin første roman «Til minne om Linda» som bloggfortelling i 2013.

Faglitterær produksjon har vært lokalhistoriske oppdragsproduksjoner og essays. Han har også arbeidet med dokumentar- og helsefilmprosjekter i roller som produsent, manusforfatter og innspillingsleder. I perioden 2004–2011 var han engasjert i flere utviklingsprosjekter innen interaktive nisjemedier.

Siden 2012 har han arbeidet fra Bergen. I 2015 var han med å stifte organisasjonen Memoar og ble valgt til den første lederen av organisasjonen, en rolle han hadde fram til årsskiftet 2021/2022.  .

## Publikasjoner (utvalg)
* «Kristiansand Jernstøperi 50 år». 1997
* «Hvit stakitt og fiberoptikk», essay, sørlandsk maktskisse. 2002. Høyskoleforlaget. ISBN 82-7634-486-0.
* «Et århundre sett fra stillaset». Jubileumsskrift for Kristiansand Byggmesterforening. 2003.
* «Eventyret i Haydom» - Fortellingen om Haydom Lutheran Hospital, Tanzania 1954-2004. Fædrelandsvennen Forlag. 2004. ISBN 82-90581-35-1.
* «I all vår gjerning» - Jubileumsskrift, klinikk for rus- og avhengighetsbehandling 1954-2004. Sørlandet Sykehus HF. 2004.
* «Psykiatriens 125. år» - (red.) - Antologi, fagutviklingen innen psykisk helse. Sørlandet Sykehus HF. 2006.
* «Offerbarn». 2010. Stine Sofies Stiftelse. ISBN 9788299847100
* «Xstrata 24 timer i oktober 2010». - Fire fortellinger fra et hundreår med nikkelproduksjon. Xstrata Nikkelverk. 2010.
* «Mangfold og muligheter». Et essay om sosial verdiskapning og Varodd AS 1961-2011''. 2011. Portal Forlag. ISBN 97882927125731
* "Til minne om Linda", Roman (2013) som sosiale og politiske samanhenger som fremjer terror. Sjølvpublisert - ISBN 9788292712948
* «Kven skal bygge landet?» Pamflett / essay om industrihistorie og -politikk. Forlaget Manifest 2014 ISBN 9788292866870
* I perioden 2015-2021 redigerte han nettmediene www.memoar.no og memoar.blog

## Referanser


## Eksterne lenker
*  www.bjornenes.no
*  Bloggfortelling.no 
*  Memoar.blog
Nordpollen (Vågan)

**Nordpollen** er en arm av Vatnfjorden på nordsiden av Austvågøya i Vågan kommune i Lofoten som strekker seg i underkant av 3&nbsp;kilometer i nordligvestlig retning fra innløpet mellom Verkodden i nord og Breineset i sør.

Fv888 går langs østsiden av pollen. Noen veiløse gårder ligger langs vestsiden.

## Se også
*Laukvikøyene naturreservat

## Fotnoter



## Referanser
Polaråret 1921

## Ekspedisjoner

### Arktis
*Maud-ekspedisjonen 1918–25 der Roald Amundsen førte «Maud» gjennom Nordøstpassasjen.
*Den femte Thule-ekspedisjonen 1921–24 der Knud Rasmussen krysset Nordvestpassasjen fra Qaanaaq til Nome.
*Jubilæumsekspeditionen 1921–23 under ledelse av Lauge Koch utforsker Nord-Grønland.

### Antarktis
*1920–22: Britisk ekspedisjon til Graham Land. Thomas Wyatt Bagshawe og Maxime Charles Lester overvintret ved Waterboat Point.
*Shackleton–Rowett-ekspedisjonen 1921–22 under ledelse av Ernest Shackleton (død jan. 1922) og Frank Wild med fartøyet «Quest».
*I den antarktiske hvalfangstsesongen 1920–21 opererer seks landstasjoner, 8 hvalkokerier og 47 hvalbåter. Fangsten var 8&nbsp;448 hval.
*I den antarktiske hvalfangstsesongen 1921–22 opererer seks landstasjoner, 8 hvalkokerier og 46 hvalbåter. Fangsten var 7&nbsp;023 hval.

## Begivenheter og etableringer
*

## Oppdagelser og vitenskapelige resultater
*

## Fødsler
*

## Dødsfall
*20. januar – Alfred Gabriel Nathorst, svensk  polarforsker, botaniker og geolog.
*8. juni – Henry Wemyss Feilden, britisk offiser, naturforsker og Arktis-utforsker.
*28. oktober – William Bruce, britisk naturforsker, polarforsker og oseanograf.
*19. desember – Fjodor Matisen, russisk hydrograf og Arktis-utforsker.
* Samuel Balto, norsk oppdager og eventyrer.

## Referanser


## Litteratur
*
*
112 – på liv och död

***112 – på liv och död*** er et svensk dokumentarserie for som gikk på TV4 fra 2010 til 2014. Hver episode er på 60 minutter og følger ambulansearbeidere, brannmenn og politimenn i deres daglige virke. Serien er spilt inn i Västerås, Gävle, Stockholm, Kristianstad, Hässleholm og Göteborg.

Serien hadde première 16. mars 2010 på TV 4 Plus og har gitt opphav til to *[[spin-off]]*-serier på samme fjernsynskanal; *[[112 – poliser]]* og *[[112 – luftens hjältar]]*.

## Referanser


## Eksterne lenker
*
Karlshorst stasjon

**Karlshorst stasjon** er en S-Bahnstasjon i strøket Karlshorst i Berlin-Lichtenberg. Den ligger langs strekningen Niederschlesisch-Märkische jernbane. Frem til 2017 ble stasjonen også betjent av regionaltog.

Stasjonen ble åpnet 1985 som endestasjon for å betjene besøkerne til hesteløpsbanen som hadde blitt bygd året før. I 1928 ble den del av S-Bahnstrekningen Potsdam–Erkner. Denne strekningen ble ombygd til russisk bredspor i 1945 fordi Stalin ikke ville bytte tog da han skulle reise til Potsdamkonferansen. Den ble bygd tilbake til normalspor september samme år.

## Referanser
Lü Ronghuan

**Lü Ronghuan** (tradisjonell kinesisk: 呂榮寰, forenklet kinesisk: 吕荣寰, pinyin: *Lǚ Rónghuán*, født 1890 i Fushan i provinsen Liaoning i Kina, død 1946 i Sibir i Sovjetunionen) var politiker i den tidlige Republikken Kina og senere i keiserdømmet Manchukuo der han innehadde en rekke kabinettposter. 

## Liv og virke
Lü studerte jus ved Jiangsu provinsialuniversitet, og vendte tilbake til Shenyang i Mandsjuria for å opprette et advokatkontor. Han ble etterhvert politiker i lokalregjerinen, og steg til viseformann for Fengtian provinsforsamling og ble en av direktørene for Den kinesiske østjernbanen.

I 1923 ble Lü sendt av Fengtianklikkens krigsherre, Zhang Zuolin, som spesialutsending til Moskva, hvor han forhandlet frem en traktat mellom Mendsjuria og Sovjetunionen. Han ble utnevnt til guvernør for Den kinesiske østjernbanen i 1928, men tapte denne stillingen etter Zhang Zuolins død og etter hans sønns Zhang Xueliangs militære nederlag.

Etter Mukdenhendelsen i 1931 ble Lü rekruttert av den japanske spionasjeleder oberst Kenji Doihara til å tjenestegjøre i Selvstyrets ledelsesstyre, for å utarbeide den fremtidige ledelsesstruktur for den nye staten Manchukuo. I august 1932 ble han formann for bystyret i Harbin, etter Bao Guancheng.

Fra juli 1933 til mai 1935 var Lü guvernør for Harbins spesielle byområde. Fra november 1934 til mai 1935 var han samtidig guvernør for provinsen Binjiang. I mars 1935 ble Lü minister for sivile anliggender i Keiserdømmet Manchukuo, en post han innehadde til mai 1937. Fra mai-juli 1937 var han foretaksminister, frem til den posten ble sammenslått med ministeriet for indistrien. Han fortsatte som industriminister fra juli 1937 til mai 1940. Han gikk deretter tilbake til sin gamle stilling som minister for sivile anliggender fra mai 1940 til januar 1941. I januar 1941 ble han spesialutsending til Kinas reorganiserte nasjonale regjering, og forble i  Nanjing til 1944. Etter hans tilbakekomst til Hsinking gjorde han tjeneste i utenriksdministeriet som spesialutsending. Han trakk seg tilbake fra offentlig tjeneste i 1945.

Etter den sovjetinske invasjon av Mandsjuria forsøkte Lü å organisere en sivilforsvarskomité for å bevare den sivile orden, men ble tatt til fange av den sovjetiske røde arme og holdt i varetekt i Sibir. Hsn døde av sykdom i fengsel der i en alder av 57 år.

## Eksterne lenker
* 
* Officials of Manchukuo (japansk)
London (Ontario)

**London** er en by i sørvestlige Ontario i Canada. I 2011 hadde byen  innbyggere.

Stedet ble grunnlagt mellom 1801 og 1804. Stedet er oppkalt etter London i Storbritannia, flere andre stedsnavn i området er også hentet fra Londonområdet, blant annet Thameselva og Middlesex County.

Utdanningsinstitusjonene Fanshawe College og University of Western Ontario har hovedcampuser i London.

## Referanser


## Eksterne lenker
*
Fylkesvei 4100

**Fylkesvei 4100** går mellom Sande og Hølen i Farsund.

Før Ravneheitunnelen ble tatt i bruk 24. november 2009 var veien del av fylkesvei 465.

Frem til 2019 hadde veien betegnelsen fylkesvei 680 (Vest-Agder).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Loos

**Loos** kan vise til:

;Steder
*Loos (Nord), Frankrike
*Loos-en-Gohelle, Frankrike

;Personer
*Adolf Loos
*Christian Loos
*Josef Loos
*Rebecca Loos
Madeleinea

***Madeleinea*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).   

## Utseende
Små blåvinger uten stjerter bak på bakvingene. Oversiden er forholdsvis matt blå med gråbrune ytterkanter. Undersiden er gulbrun med mørkere tverrbånd.

## Levevis
Disse sommerfuglene lever i fjellområder, gjerne mellom 2500-3500 meter over havet. De holder gjerne til på steinete skråninger.

## Utbredelse
Slekten er utbredt langs Andesfjellene, med flest arter i det sørlige Peru og Bolivia.

## Systematisk inndeling
Denne slekten ble først beskrevet under navnet *Itylos* av Vladimir Nabokov i 1945. Dette navnet viste seg imidlertid å være opptatt, så slekten ble omdøpt til *Madeleinea*. Som en anerkjennelse av Nabokovs bidrag til kunnskapen om denne slekten spesielt og om blåvinger generelt har mange av artene fått navn etter personer og steder fra Nabokovs romaner.

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* *Polyommatus*-gruppen 
******** slekten ***Madeleinea*** Bálint, 1993 – 19 arter
********* *[[Madeleinea ardisensis]]* Bálint & Lamas, 1996 – oppkalt etter Ardis Hall, et sted i *[[Ada or Ardor: A Family Chronicle]]*.
********* *[[Madeleinea bella]]* Bálint & Lamas, 1996
********* *[[Madeleinea cobaltana]]* Bálint & Lamas, 1994  – oppkalt etter Kobalt, et feriested i *[[Pale Fire]]*
********* *[[Madeleinea colca]]* Bálint & Lamas, 1996
********* *[[Madeleinea gradoslamasi]]* Bálint & Johnson, 1997
********* *[[Madeleinea huascarana]]* Bálint & Lamas, 1994
********* *[[Madeleinea koa]]* (Druce, 1896)
********* *[[Madeleinea lea]]* Benyamini, Bálint & Johnson, 1995
********* *[[Madeleinea lolita]]* Bálint, 1993 – oppkalt etter Dolores Haze, med tilnavnet "Lolita", hovedperson i boken med samme navn.
********* *[[Madeleinea ludicra]]* (Weymer, 1890)
********* *[[Madeleinea malvasa]]* Bálint & Pyrcz, [2000]
********* *[[Madeleinea moza]]* (Staudinger, [1894])
********* *[[Madeleinea nodo]]* Bálint & Johnson, 1995 – oppkalt etter Nodo, halvbror av Odon i *Pale Fire*.
********* *[[Madeleinea odon]]* Bálint & Johnson, 1995 – oppkalt etter Odon, halvbror av Nodo i *Pale Fire*.
********* *[[Madeleinea pacis]]* (Draudt, 1921)
********* *[[Madeleinea pelorias]]* (Weymer, 1890)
********* *[[Madeleinea sigal]]* Benyamini, Bálint & Johnson, 1995
********* *[[Madeleinea tintarrona]]* Bálint & Johnson, 1995  – oppkalt etter Tintarron, en slags dypblått glass i *Pale Fire*
********* *[[Madeleinea vokoban]]* Bálint & Johnson, 1995 – artsnavnet er "Nabokov" stavet baklengs.
********* minst én kjent, men hittil ubeskrevet art

## Kilder
* Butterflies of the Andes – *Madeleinea koa* http://www.learnaboutbutterflies.com/Andes%20-%20Madeleinea%20koa.htm

## Eksterne lenker
* 
* Brower, Andrew V. Z. 2007. [''Madeleinea'' i The Tree of Life Web Project, http://tolweb.org/ http://tolweb.org 
* www.funet.fi – ''Madeleinea''
Schönefeld stasjon

**Schönefeld stasjon**, frem til 2020 *Schönefeld Flughafen stasjon*, er en regional- og S-Bahnstasjon i Schönefeld i delstaten Brandenburg i Tyskland. Den ligger langs Berlins Ytre ringbane.

Stasjonen ble åpnet 1951 for å betjene passasjerene til Schönefeld lufthavn, fra 1952 var den også grensekontrollstasjon for DDR fordi Vest-Berlins innbyggere ikke hadde tillatelse til å reise inn i DDR. 26. februar 1962 ble stasjonen tilknyttet S-Bahn-nettet med en egen plattform.

S-Bahnstrekningen har blitt forlenget til den nye Berlin Brandenburg lufthavn, den nye strekningen ble tatt i bruk 2020.
Euphilotes

***Euphilotes*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små, spinkle blåvinger. Hannenes overside er blå med brun ytterkant, hunnene er brune med et kort, oransje bånd langs bakvingens bakkant. Undersiden er grå med svarte flekker, og et oransje bånd langs ytterkanten av bakvingen.

## Levevis
Disse artene lever på høytliggende, tørre, steinete steder. Larvene lever på planter i slekten *Eriogonum* (syrefamilien).
Tross at næringsplantene er vanlige og vidt utbredte danner disse sommerfuglene små, svært lokaliserte kolonier. En stor del av artene blir ansett som truet.

## Utbredelse
Slekten er utbredt i det vestlige Nord-Amerika.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* *Glaucopsyche*-gruppen 
******** slekten *Euphilotes* Mattoni, 1978 – 17 arter
********* *[[Euphilotes ancilla]]* (Barnes & McDunnough, 1918) 
********* *[[Euphilotes battoides]]* (Behr, 1867) 
********* *[[Euphilotes baueri]]* (Shields, 1975) 
********* *[[Euphilotes bernardino]]* (Barnes & McDunnough, 1916) 
********* *[[Euphilotes centralis]]* (Barnes & McDunnough, 1917)
********* *[[Euphilotes columbiae]]* (Mattoni, 1955)
********* *[[Euphilotes ellisi]]* (Shields, 1975) 
********* *[[Euphilotes enoptes]]* (Boisduval, 1852) 
********* *[[Euphilotes intermedia]]* (Barnes & McDunnough, 1917) 
********* *[[Euphilotes mojave]]* (Watson & Comstock, 1920) 
********* *[[Euphilotes pallescens]]* (Tilden & Downey, 1955) 
********* *[[Euphilotes rita]]* (Barnes & McDunnough, 1916) 
********* *[[Euphilotes spaldingi]]* (Barnes & McDunnough, 1917)
********* 4 ubeskrevne arter

## Eksterne lenker
* 
* Brower, Andrew V. Z. 2007. [''Euphilotes'' i The Tree of Life Web Project, http://tolweb.org/ http://tolweb.org 
* www.funet.fi – ''Euphilotes''
* Bildegalleri over slekten
Molihua

**«Molihua»** eller **«Mo Li Hua»** (kinesisk: 茉莉花, pinyin: *Mòlìhuā* el. *Mòlihuā*, «Sjasminblomst») er en populær kinesisk folkesang. Over tid har den fått variasjoner både i tekst og melodi, og er populær både innen og utenfor Kina.

Den ble til under Qianlong-keiserens tid i Qing-dynastiet. Det er flere regionale versjoner av sangen; de to mest kjente er fra provinsene Jiangsu og Zhejiang.

Én versjon av sangen beskriver skikken å skjenke sjasminblomster, noe som er vanlig rundt Yangtzeflodens utløp. En annen og lengre versjon beskriver frykten for å plukke sjasminblomster. Sangen er blitt spilt til gamle klingende metallbjeller (bianzhong) og moderne jadeklokker. Den går i den femtoneskala som var blitt populær i Kina og i store deler av Asia. Melodien er av xiaodiao-type («korte toner»), populær i kinesiske byområder. I 1804 mente den britiske diplomaten sir John Barrow at melodien måtte være en av de mest populære i Kina.

Sangen ble den første kinesiske sang som ble vel kjent utenfor Kinas grenser. I 1896 ble sangen midlertidig benyttet av Qing-styrets diplomater i Europa som kinesisk nasjonalsang. Temaet er også blitt velkjent i Vesten fordi det er benyttet av Giacomo Puccini i  operaen *[[Turandot]]* (1926). I 1982 ble den oppført på en UNESCO-liste over anbefalte sanger. Da Kina overtok styringen over Macao og Hongkong, i 1999 og 1997, ble den spilt under overdragelsesseremoniene. Det var etter ønske av Kinas leder Jiang Zemin at den da ble fremført i Hongkong. 

## Tekster (vanligste variant)
#### Tradisjonell kinesisk
好一朵美麗的茉莉花
好一朵美麗的茉莉花
芬芳美麗滿枝椏
又香又白人人誇
讓我來將你摘下
送給別人家
茉莉花呀茉莉花

#### Forenklet kinesisk
好一朵美丽的茉莉花
好一朵美丽的茉莉花
芬芳美丽满枝桠
又香又白人人夸
让我来将你摘下
送给别人家
茉莉花呀茉莉花

#### Hanyu Pinyin
hǎo yī duǒ mĕi lì de mò li huā
hăo yī duŏ mĕi lì de mò li huā
fēn fāng měi lì mǎn zhī yā
yòu xiāng yòu bái rén rén kuā
ràng wǒ lái jiāng nǐ zhāi xià
sòng gěi bié rén jiā
mò li huā ya mò li huā

#### Mo Li Hua (oversettelse)
What a beautiful jasmine flower
What a beautiful jasmine flower
Sweet-smelling, beautiful, stems full of buds
Fragrant and white, everyone praises
Let me pluck you down
Give to someone's family
Jasmine flower, oh jasmine flower

#### Poetisk oversettelse
Flower of jasmine, so fair! 
Flower of jasmine, so fair!
Budding and blooming here and there,
Pure and fragrant all declare.
Let me take you with tender care,
Your sweetness for all to share.
Jasmine fair, oh jasmine fair.

#### Blandingsversjon
Hǎo yī duǒ měi lì di mò li huā
Hǎo yī duǒ měi lì di mò li huā
Fragrant flowers filled the air,
Beautiful blossoms everywhere
Choose a blossom white and pure
Give to the one that you adore
Mò li huā, yā, mò li huā.

## Referanser


## Eksterne lenker
* Lytt til en versjon på YouTube
Fotballklubben Spring

**Fotballklubben Spring** kan sikte til:
* Spring (Kragerø) (stiftet 1927), et idrettslag fra Kragerø.
* Spring (Kristiania) (stiftet 1887), et tidligere idrettslag fra Oslo. Medstifter av Norges Fotballforbund.
Franklin Mountains (Texas)

**Franklin Mountains** er en fjellkjede som går gjennom Texas og til nord i New Mexico.

Den høyeste toppen er North Franklin Mountain på 2&nbsp;192 moh.

## Eksterne lenker
* 
*
Sosialisme er godt

**«Sosialisme er godt»** (forenklet kinesisk: 社会主义好, tradisjonell kinesisk: 社會主義好, pinyin: *Shèhuìzhǔyì hǎo*) er en patriotisk sang som ble svært utbredt og berømt i Folkerepublikken Kina forut for kulturrevolusjonen. Den ble komponert i 1958 av Li Huanzhi, med tekst av Xi Yang.

## Tekst

## Eksterne lenker
* Hør den på YouTube
Coromandel (New Zealand)

**Coromandel** er en by på den vestlige delen av Coromandelhalvøya på New Zealand. Den ligger 75 kilometer (i luftlinje) øst for Auckland som er den største byen på New Zealand. I 2006 hadde Coromandel 1476 innbyggere.

Byen er oppkalt etter halvøya som igjen er oppkalt etter HMS «Coromandel» som besøkte stedet i 1820. 

## Referanser


## Eksterne lenker

*
Improoperatørene

**Improoperatørene** er en selvstendig improvisasjongruppe som ble opprettet i Trondheim i 1999. Siden den gang har Improoperatørene jobbet for å utvikle det spontane teateruttrykket og vært med på å utvikle improvisasjonsteateret i Norge, med hovedvekt i Trondheim, med nye treningsmetoder og forestillingsformater. Improoperatørene har flere ganger deltatt under NM i Teatersport som avholdes årlig under Teaterdagene, senest i 2016 der gruppen kom på 4.-plass. De arrangerer årlig Midtnorsk Mesterskap i teatersport som er det regionale uttaket til NM i teatersport for MidtNorge (Nord- og Sør-Trøndelag, Møre og Romsdal).

Improoperatørene er en del av et konsept ved navnet Supertorsdag som foregår på Antikvariatet på Bakklandet. Her spilles det improteater hver torsdag, og Improoperatørene opptrer ca annenhver torsdag. I tillegg spiller Improoperatørene forestillinger på blant annet Studentersamfundet i Trondhjem, kulturhuset ISAK, og Teaterhuset Avant Garden. Tidligere har Improoperatørene også spilt forestillinger på Trøndelag Teater, samt avholdt "Impro Grand Prix" 2012 og 2013 på Rockheim. I 2014 hadde Improoperatørene norgespremiere på forestillingen "How We First Met", som ble utviklet av Jill Bourque fra San Francisco, og som ble spilt under tittelen "Slik Møttes Vi" på Rockheim.

Improoperatørene leier årlig inn internasjonalt anerkjente kursholdere til Trondheim for å holde kurs. Tidligere kursholdere har blant annet vært Keith Johnstone, Shawn Kinley, og Patti Stiles. I tillegg til dette så holder Improoperatørene hvert år opptak for nye medlemmer, slik at stadig flere får prøve seg innenfor improvisasjon og at impromiljøet i Trondheim vokser.

## Norgespremierer
Improoperatørene har hatt norgespremiere på følgende format:
* Micetro Impro, 2000
* GorillaTeater, 2002
* XL-Impro, 2005
* Life Game, 2005
* Harold, 2006
* Bakenfor Blånende Blåner, 2009
* Impro Grand Prix, 2012
* Slik Møttes Vi, 2014

## Referanser


## Eksterne lenker
* Improoperatørenes hjemmeside
* Norsk Amatørteaterforbund, arrangør av NM i Teatersport
P.G.J.M.D. Bulfin

**Patrick George John Mary Davies Bulfin** (født 11. november 1904, død ?) var en britisk hæroffiser, som kjempet under andre verdenskrig. Han utmerket seg i strid flere ganger og ble hedret med det norske Krigskorset for sin innsats i Norge i 1940.

Bulfin hadde offisersutdannelse fra Royal Military Academy i Sandhurst og begynte i 1925 tjeneste i regimentet Green Howards. Han steg i gradene og ble i 1937 kaptein.

Etter Tysklands angrep på Norge i 1940 ble Bulfin sendt til Norge, der avdelingen hans ble satt inn for å møte de tyske troppene i Gudbrandsdalen. Bulfin utmerket seg for innsatsen han utførte 26. april til 1. mai og ble for dette i norsk statsråd i London 20. mars 1942 tildelt Krigskorset.

I september 1940 ble Bulfin midlertidig major, fast fra januar 1942. I august 1943 ble han midlertidig utnevnt til oberstløytnant og fra 1943 til 1944 førte han befal over 1. bataljon i Green Howards. Han ble sendt med sin avdeling til Italia, der han i januar 1944 igjen utmerket seg i kamp og ble belønnet med Distinguished Service Order.

Bulfin ble i 1948 endelig forfremmet til oberstløytnant. Han ble i 1951 pensjonert fra aktiv tjeneste og avsluttet ti år senere sin tjeneste som reserveoffiser.

## Referanser


## Eksterne lenker
* Avisartikkel med bilde i ''The Straits Times'', 17. august 1949
Nanhai Chao

***Nanhai Chao*** (tradisjonell kinesisk: 南海潮, forenklet kinesisk: 南海潮, pinyin: *Nánhǎi cháo*, jyutping: *Naam4 Hoi2 Chiu4*; «Sør[Kina]havets tidevann») er en kantonesisk sang særlig populær blant utvandrede kinesere. Melodien er basert på folkesanger blant båtfolket i Perleflodens delta og kystene rundt.

## Tradisjonell kinesisk
:紅霞滿灑粵天東破曉，
:蒸蒸日上序華章，
:紅棉紫荊又添千百朶，
:欣欣萬世象。

:我見江潮依然推起那舢板，
:卻是穿過玉宇瓊樓新靚景，
:我叫海潮波濤不要這洶湧，
:隔住一片萬里大洋歸心切。

### Penkyamp translitterasjon
:Honkha mún sã Yeùd tïn dönk pôhiũ
:Jënkjënkyàtseóng jòy wajeöng
:Honkmin jĩgënk yàw tïm cïnbâg dõ
:Yäntyänt mànsây jeòng

:Ngó gîn göngciu yïyin töy hẽy ná sänbãn
:Keôgsì ceün guô yôkyeúkenklaw sänt lêng gẽnk
:Ngó gîu hõiciu bötow bätyîu jé hönkyõnk
:Gâg jeù yät pîn mànléy dàiyeong guäysämpcîd

## Engelsk oversettelse
:Red clouds are overtaking the Cantonese sky at daybreak,
:The rising sun preludes an elegant prose;
:The silk-cotton trees (symbolizing Guangzhou) and Hong Kong orchid trees (symbolizing Hong Kong) adds hundreds and thousands of blooms again,
:What a prosperous picture to last forever!

:I see river tides still pushing that "sampan" (an Asian boat),
:But it rafts through a refreshing scene of edifices of jade.
:I tell the ocean not to be so turbulent,
:Across from thousands of miles of ocean I am home sick.

## Eksterne lenker
* Lytt til en versjon på YouTube
Prosotas

***Prosotas*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små blåvinger med eller uten en kort stjert på bakvingen. Oversiden er blå hos hannene, hunnene har gjerne svart vingespiss. Undersiden er lysbrun med mørkere brune tverrbånd, en oransje flekk ved bakvingens bakhjørne.

## Levevis
Larvene lever for det meste på akasier (*Acacia* spp., mimosafamilien).

## Utbredelse
Slekten er utbredt i Sørøst-Asia og Australia, fra India i vest til Fiji i øst.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* *Nacaduba*-gruppen 
******** slekten *Prosotas* Druce, 1891 – 20 arter
********* *[[Prosotas aluta]]* (Druce, 1873)
********* *[[Prosotas atra]]* Tite, 1963
********* *[[Prosotas bhutea]]* (de Nicéville, 1884)
********* *[[Prosotas caliginosa]]* Druce, 1891
********* *[[Prosotas datarica]]* (Snellen, 1892)
********* *[[Prosotas dubiosa]]* (Semper, 1879)
********* *[[Prosotas ella]]* Toxopeus, 1930
********* *[[Prosotas elsa]]* (Grose-Smith, 1895)
********* *[[Prosotas felderi]]* (Murray, 1874)
********* *[[Prosotas gracilis]]* (Röber, 1886)
********* *[[Prosotas lutea]]* (Martin, 1895)
********* *[[Prosotas maputi]]* (Semper, 1889)
********* *[[Prosotas nelides]]* (de Nicéville, 1895)
********* *[[Prosotas nora]]* (Felder, 1860)
********* *[[Prosotas noreia]]* (Felder, 1868)
********* *[[Prosotas norina]]* Toxopeus, 1929
********* *[[Prosotas papuana]]* Tite, 1963
********* *[[Prosotas patricae]]* Tennent, 2003
********* *[[Prosotas pia]]* Toxopeus, 1929
********* *[[Prosotas talesea]]* Tite, 1963

## Eksterne lenker
* 
* Brower, Andrew V. Z. 2007. [''Prosotas'' i The Tree of Life Web Project, http://tolweb.org/ http://tolweb.org 
* www.funet.fi – ''Prosotas''
Miðfjörður

**Miðfjörður** er en fjord på den nordvestlige delen av Island. Fjorden er 2 km bred, 10 km lang og løper ut i bukten Húnaflói i nord. Elven Austurá renner ut i Miðfjörður. På den østlige siden av fjorden ligger tettstedet Hvammstangi. Hovedveien Hringvegur på Island passerer like sør for Miðfjörður.

## Referanser
Eicochrysops

***Eicochrysops*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små (vingespenn 20-25 millimeter), spinkle blåvinger med eller uten stjert på bakvingen. Hannenes overside er skinnende blåfiolett, hunnenes brun. Begge kjønn har et kort, oransje tverrbånd eller en oransje flekk på bakvingen. Undersiden er lysgrå med noen små, svarte flekker og en oransje flekk ved bakhjørnet.

## Levevis
Larvene lever på ulike planter, blant andre i syrefamilien, erteblomstfamilien og Santalaceae.

## Utbredelse
Slekten er utbredt i Afrika sør for Sahara, også på Madagaskar.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Eicochrysops* Bethune-Baker, 1924 – 16 arter
******** *[[Eicochrysops antoto]]* (Strand, 1911)
******** *[[Eicochrysops damiri]]* Turlin, 1995
******** *[[Eicochrysops distractus]]* (de Joannis & Verity, 1913)
******** *[[Eicochrysops dudgeoni]]* Riley, 1929
******** *[[Eicochrysops eicotrochilus]]* Bethune-Baker, 1924
******** *[[Eicochrysops fontainei]]* Stempffer, 1961
******** *[[Eicochrysops hippocrates]]* (Fabricius, 1793)
******** *[[Eicochrysops mahallakoaena]]* (Wallengren, 1857)
******** *[[Eicochrysops masai]]* (Bethune-Baker, 1905)
******** *[[Eicochrysops meryamae]]* Rougeot, 1983
******** *[[Eicochrysops messapus]]* (Godart, [1824])
******** *[[Eicochrysops pauliani]]* Stempffer, 1950
******** *[[Eicochrysops pinheyi]]* Heath, 1985
******** *[[Eicochrysops pusillus]]* Ungemach, 1932
******** *[[Eicochrysops rogersi]]* Bethune-Baker, 1924
******** *[[Eicochrysops sanguigutta]]* (Mabille, 1879)
******** *[[Eicochrysops sanyere]]* Libert, 1993

## Eksterne lenker
* 
* Brower, Andrew V. Z. 2007. [''Eicochrysops'' i The Tree of Life Web Project, http://tolweb.org/ http://tolweb.org 
* www.funet.fi – ''Eicochrysops''
Kamerun under OL

**[[Kamerun]]** deltok første gang i olympiske leker under Sommer-OL 1964 i Tokyo, og har siden deltatt i samtlige påfølgende sommerleker. Kamerun deltok i vinterlekene første og foreløpig eneste gang under Vinter-OL 2002 i Salt Lake City.

## Medaljeoversikter

## Eksterne lenker
* Kameruns OL-statistikk på Olympedia.org
* Kameruns OL-statistikk  på Sports-reference.com
Kapp Verde under OL

**[[Kapp Verde]]** deltok første gang i olympiske leker i Sommer-OL 1996 i Atlanta og har siden deltatt i samtlige påfølgende sommerleker. De har aldri deltatt i vinterlekene. Daniel Varela de Pina vant Kapp Verdes aller første olympiske medalje under Sommer-OL 2024 i Paris, da han tok bronse i boksing, fluevekt for menn.

## Medaljeoversikt

## Referanser


## Eksterne lenker
* Kapp Verdes OL-statistikk på Olympedia.org
* Kapp Verdes OL-statistikk  på Sports-reference.com
Kasakhstan under OL

**[[Kasakhstan]]** deltok første gang som selvstendig nasjon i olympiske leker under Vinter-OL 1994 på Lillehammer, og første gang i sommerlekene under Sommer-OL 1996 i Atlanta. Kasakhstan har siden deltatt i samtlige påfølgende leker. Utøvere fra Kasakhstan har tidligere deltatt som en del av Det russiske keiserdømmet, Sovjetunionen og SUS. 

## Medaljeoversikter

## Eksterne lenker
* Kasakhstans OL-statistikk på Olympedia.org
* Kasakhstans OL-statistikk  på Sports-reference.com
Sør-Koreas valgkommisjon

**Sør-Koreas valgkommisjon** (Hangul: , engelsk: National Election Commission, NEC) er et uavhengig myndighetsorgan i Sør-Korea som skal overvåke nasjonale valg, samt å administrere forhold knyttet til landets politiske partier, samt finansieringen av disse. Kommisjonen ble etablert 21. januar 1963.

NEC er etablert etter paragraf 114 i Sør-Koreas konstitusjon som gir den samme status som Sør-Koreas nasjonalforsamling, Sør-Koreas regjering, Sør-Koreas høyesterett og Sør-Koreas konstitusjonsdomstol. NECs viktigste oppgave er å sikre frie valg.

Valgkommisjonen er involvert i valg til offentlige stillinger, inkludert både president, nasjonalforsamling, samt lokale forsamlinger, og administrative ledere i lokalforvaltningen. Kommisjonen har også håndtert valg til ledelsen i landets universiteter, ledere av samvirkeorganisasjoner innenfor landbruk, fiskeri og skogsdrift, samt enkelte private organisasjoner.

Kommisjonen består av en sentral nasjonal kommisjon, samt 16 regionale kommisjoner for hver provins og by på øverste administrative nivå i Sør-Korea. I tillegg finnes 251 kommisjoner for de sørkoreanske byene, bydelene og fylkene, samt 3489 kommisjoner for de lavere administrative nivåene eup, myeon og dong.

Den nasjonale kommisjonen består av ni medlemmer. Tre er utnevnt av presidenten, tre av nasjonalforsamlingen og tre av landets høyesterettsjustitarius. Kommisjonen velger sin egen leder samt ett stående medlem, den eneste som har jobben på fulltid. Det er tradisjon for at en dommer velges som valgkommisjonens leder.

Medlemmene sitter i seks år og kan bare fjernes ved riksrett eller etter en rettskraftig dom. Medlemmene kan ikke være medlem av politiske partier eller delta i politisk aktivitet.

Kommisjonen har et sekretariat til rådighet, som har lokaler i byen Gwacheon i provinsen Gyeonggi, sør for Seoul.

## Referanser


## Eksterne lenker
*   National Election Commission
Fårnøtt

**Fårnøtt** er en gruppe bestående av to holmer i Sarpsborg kommune i Østfold. Begge ligger på østsiden av Søndre Karlsøy. Store Fårnøtt er ca. 0,06 km² stor og har hyttebebyggelse. Vesle Fårnøtt er ca. 5,7 dekar (0,006 km²) og ubebygd. Ingen av holmene har bruforbindelse.

## Referanser
Søndre Karlsøy

**Søndre Karlsøy** er ei øy i Sarpsborg kommune i Østfold. Den er 0,85 km² stor og har både dyrket mark og hytteområder. Øya har fastlandsforbindelse til Ullerøy via Nordre Karlsøy.
Nordre Karlsøy

**Nordre Karlsøy** er ei øy i Sarpsborg kommune i Østfold. Ei bru over Karlsøysundet knytter Nordre Karlsøy til Ullerøy på fastlandet. Det grunne Nøtsundet skiller Nordre Karlsøy fra Søndre Karlsøy.

Øya har et areal på 0,86&nbsp;km² medregnet Ørnekuppa, ei mindre øy som Nordre Karlsøy nå er sammenvokst med. Nordre Karlsøy er for det meste utbygd med hytter.

## Referanser